b'\n_START_ARTICLE_\nMaunu II Henrikinpoika\n_START_PARAGRAPH_\nMaunu Henrikinpoika oli Ruotsin kuningas vuosina 1160\xe2\x80\x931161. H\xc3\xa4n syntyi todenn\xc3\xa4k\xc3\xb6isesti 1130-luvulla Tanskassa ja oli Tanskan prinssi Henrik Skadel\xc3\xa5rin ja ruotsalaiseen Stenkilin hallitsijasukuun kuuluneen Ingrid Ragnvaldintytt\xc3\xa4ren poika. Ingridin isois\xc3\xa4 oli Ruotsin kuningas Inge vanhempi, mik\xc3\xa4 antoi h\xc3\xa4nen pojalleen madollisuuden vaatia Ruotsin kruunua._NEWLINE_Maunu nousi kuninkaaksi vuonna 1160 murhattuaan kuningas Eerik Pyh\xc3\xa4n. Jo seuraavana vuonna h\xc3\xa4n sai itse surmansa \xc3\x96rebron taistelussa kamppaillessaan Kaarle Sverkerinpojan joukkoja vastaan. T\xc3\xa4m\xc3\xa4n j\xc3\xa4lkeen Kaarle Sverkerinpoika nousi Ruotsin valtaistuimelle._NEWLINE_Maunu Henrikinpojan puoliso oli h\xc3\xa4nen sisarpuolensa Birgitta. Pariskunnalla ei tiedet\xc3\xa4 olleen lapsia.'